
		APROB:
											PRIMAR
      Valentin-Dumitru-Ioan IVAN

RAPORT DE SPECIALITATE
[bookmark: _Hlk164759381]privind aprobarea Regulamentului de organizare și funcționare a Consiliului Local al comunei Sadu, județul Sibiu

Regulamentul de organizare şi funcţionare a Consiliului Local al Comunei Sadu, judeţul Sibiu  are ca obiect stabilirea condiţiilor de exercitare a mandatului de către consilierii locali, a drepturilor, obligaţiilor şi răspunderilor ce le revin în baza mandatului încredinţat.
Participarea consilierilor locali la activitatea consiliului local are caracter public şi legitim, fiind în acord cu interesele generale ale locuitorilor Comunei Sadu.
Consiliul Local al comunei Sadu are, conform legii, un număr de 11 consilieri locali și prin Ordinul Prefectului Judetul Sibiu nr. 585/11.11.2024 au fost constatate indeplinirea conditiilor legale de constituire a Consiliului Local al comunei Sadu, mandatul 2024-2028, inregistrat la primaria comunei Sadu sub nr. 15411/12.11.2024.
Sediul Consiliului Local al comunei Sadu este la adresa sat Sadu, str. Inocențiu Micu Klein, nr. 36, comuna Sadu, judeţul Sibiu.
Potrivit art. 129 alin. (3) din O.U.G. nr. 57/2019 privind Codul administrativ, consiliul local are competența de a-și aproba propriul regulament de organizare și funcționare.
Tinand cont de art.2 din Ordinul nr. 25/2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local, cu modificările ulterioare, art. 104, art. 129 alin.(3) lit.a), art.139 alin.(3) lit.i) din Ordonanța de Urgență nr. 57/2019 privind Codul administrativ, cu modificările şi completările ulterioare si în conformitate cu prevederile art.136 alin.(1) din Ordonanța de Urgență nr.57/2019 privind Codul administrativ, propun inițierea unui proiect de hotărâre privind aprobarea Regulamentului de organizare și funcționare a Consiliului Local al comunei Sadu, județul Sibiu, care să fie analizat si dezbătut în sedinta consiliului local.


Secretar general,
Delia Paraschiva SĂVOIU

